als_Latn dik_Latn sag_Latn
Dita e Shkollës “Shaban Shala” u kremtua në një atmosferë mjaftë solemne. Drejtori i kësaj shkolle Skënder Gashi para të pranishmëve mbajti një fjalim me rastin e kësaj dite festive. Në këtë solemnitet ishin të pranishëm drejtorë dhe zyrtarë komunalë, drejtorë të shkollave, anëtarë të familjes të Dëshmorit të Kombit Shaban Shala, prindër dhe nxënës të kësaj shkolle.
Arsimtarët e shkollës kishin përgatitur me nxënësit e tyre një program mjaftë të begatshëm kulturor dhe artistik nëpërmes të recitaleve dhe këngëve. Më pas drejtori dhe zv/drejtori i shkollës ndanë për nxënësit më të mirë mirënjohje, kurse krejt në fund të programit u shtrua një koktej rasti për mysafirët e këtij solemniteti.
als_Latn als_Latn